Pidelkää kiinni! - Koko ajan.
Lujemmin! - Eikö heilahtelulle voi mitään?
Yritän väistää jotain. En tajua tätä uutta systeemiä.
Mikä se on? - Se tulee yhä vain kohti.
Sehän on teleporttipulssi!
Mikä tuo on?
Lähetys Tohtorille. - Sehän on Kerblam-mies!
Puhut lämpimiksesi.
Tilaus toimitettu.
Muista: sano Kerblam, kun haluat mitä hyvänsä.
Avaruuspostiljooni. Nyt on nähty kaikki.
Toimitusbotti. Kerblam on galaksin suurin jälleenmyyjä.
En muista tilanneeni mitään. Siitä täytyy olla aikaa.
Mitä sanotte? Sopiiko?
Ihan kiva. Täällä käytetään kuplamuoviakin.
Tohtori, katso pakettilapun kääntöpuoli.
"Auta minua." - Varmaan jonkun kyllästyneen jekku.
Kokemusta on. Tietäisittepä mitä lenkkareihin tungettiin.
Entä jos joku onkin oikeasti pulassa?
Ei kai haittaa, jos katsotaan.
Kerblam, täältä tullaan.
Tämä on Kandoka-planeetan kuu, nykyään Kerblamin varasto.
Valtava. - Työntekijöitä on varmaan tuhansia.
Miten löydämme lähettäjän? - Ihan kuin olisin taas töissä.
Ryan, nerokasta! Tulkaa.
Mitä? - Tehdään tämä peitehommana. Hopi, hopi!
Huomenta, työntekijät...
Tulimme juuri Kandokasta, nimet ovat varmasti listassa.
Emme odota uusia tänään. En edes tiennyt sukkulan tulosta.
Nimissä voi olla kirjoitusvirheitä. Tässä muuten suositus.
Olette ensimmäisen naisen sukulaisia. - Hänkö lisäsi sen?
Vaikka kielsimme. - Emme halua puhua siitä.
Kiusallista. - Yksityisasia.
Emmeköhän me jotakin... Kas, tästä se löytyikin.
Yksityissukkulan laskeutuminen.
Henkilövirhe. Minun, tarkoitan.
Viedään teidät perehdytykseen. Tätä tietä, olkaa hyvät.
Huomenta.
Kuka olitkaan? - Judy Maddox, henkilöjohtaja.
Huomenta Les, mites perhe? - Huomenta, Daniel.
Nimeni ei ole Les, mutta arvostan työpaikkahuumoria.
Joka aamu. Mukamas oppivia koneita.
Hyvää työpäivää, Dan.
Hei. - Huomenta, uudet työntekijät.
Aika karmivia. - Sanos muuta.
Jotkut parhaista kavereistani ovat robotteja. - Sitten viihdyt täällä.
Työn arviointi perustuu niin fyysisiin kuin henkisiinkin tekijöihin.
Sama malli kuin Kerblam-miehessä. Rakastan Kerblam-miestä.
"Tiimikaverit" arvioivat ja valvovat orgaanisia työntekijöitä.
Orgaanisia? - Anteeksi, ammattikieli puskee läpi.
Kaksi sydäntä? - Ensimmäisen naisen ansiota.
Terveydenhuolto pelaa, en voi puhua.
Onko Kerblam täysin automatisoitu?
90-prosenttisesti, Kandokan ohjeistuksen mukaisesti.
Olen ylpeä kuuluessani 10 prosentin henkilökiintiöön.
Kannatan kiintiöitä, toisin kuin moni muu.
Kuinkas muuten, henkilöjohtaja, oma lehmä ojassa.
Hassua, en yleensä pälpätä näin.
Ei hätää, virta palaa pian. - Jäikö lasku maksamatta?
Aina pientä hämminkiä, kuussa kun olemme.
Virtakatkoksia tulee välillä, johtuu optimointijärjestelmistä.
Millainen henki työpaikalla on?
Mielestäni oikein hyvä. Minun työni on pitää työväki tyytyväisenä.
Se ei ole järin vaikeaa, työn saanti on ilon aihe jo sinänsä.
Työpaikat ovat kiven takana.
Toivon, että työntekijät tuntevat itsensä etuoikeutetuiksi.
Kiinnitetään ryhmäpannat. - Ollaanko tässä kotiarestissa?
Pannat lähettävät tiedot tuottavuudesta järjestelmään.
Tuttua edellisestä työstä. - Missä olit?
SportStackissa, Etelä-Yorkshiren kansantasavallassa.
En tunne, mutta kokemus on hyväksi. On varmaan kotoisa olo.
Joo. - No niin, sitten kierrokselle.
Kuusisataa miljoonaa tuotetta, kymmenen tuhatta työntekijää.
Tämän galaksin suurin henkilötyövoima.
Tervetuloa Kerblamiin.
Kymmenen tuhatta käsiparia, yksi vaivainen viesti.
Voi hurahtaa vähän aikaa.
Järjestelmä lähettää tilatun tuotteen välittömästi "täyttymykseen".
Siellä tuote skannataan ja lähetetään pakkaamoihin.
Tuote tulossa.
Kun tuote on pakattu, se siirtyy kuljettimelle.
Sääntö numero yksi.
Pidä hiukset, ruumiinosat ja löysät vaatteet poissa kuljettimelta.
Älä koskaan nouse kuljettimelle.
Kuljettimelta tavattu henkilö irtisanotaan välittömästi.
Tällä osastolla pakkaukset tarkastetaan, sinetöidään -
ja siirretään lähettämöön tämän luukun kautta.
Tuolla sykkii Kerblamin sydän.
Sadat kuljettimet syytävät paketteja -
täysin automatisoidulle alatasolle.
Lähettämöstä lähetti saa paketin -
ja siirtyy teleportilla suoraan asiakkaan luo.
Oliko kysyttävää? - Saanko tehdä pakettilappuja?
Valitan, se on purppurapantojen tehtävä.
Tauot pidetään kotivyöhykkeellä.
Jätän teidät nyt tiimikaverien haltuun.
Käyn katsomassa, että kaikki on hyvin.
Täytyy huolehtia kymmenyksestä. Hyvä, orgaaniset, kuten isäni sanoi.
Isä oli omalaatuinen tapaus.
Graham, vaihdetaan tehtäviä. Minä otan purppuran.
Viestin lähettäjällä oli pääsy pakkaamoon.
Minun on päästävä sinne. - Mitä minä teen?
Hei, työtoverit. Mukavaa saada teidät joukkoomme.
Yasmin Khan, tule minun mukaani.
Ryan Sinclair ja Tohtori kollegani mukaan vasemmalle.
Terve, ryhmä.
Tavataan tauolla kotivyöhykkeellä. - Selvä
Selma. Olenko muuten kertonut yhdestä Selmasta...?
Entä minä? Mihin minä menen?
Graham O'Brien, lämpimästi tervetuloa huoltoryhmään.
Ei sanaakaan.
Tuote tulossa.
Te pärjäätte hienosti, kun olette vasta ensimmäistä päivää.
Kiitos, Kira. Vähän yksitoikkoista puuhaa mutta ihan kivaa.
Tuote tulossa.
Sinulla sujuu, Ryan. - Tätä tein ennen.
Toista oli, kun aloitin. Ensimmäinen kuukausi oli painajaista.
Ottaa aikansa päästä sisään tähän.
Joidenkin juttujen kanssa menee pidempään.
Onneksi oli kavereita, jotka jeesasivat.
Minullakin oli hirveä ensimmäinen viikko.
Ihmettelin, että sain yleensä jatkaa.
Nykyään vedän vuoron alussa syvään henkeä ja sanon:
"Kira Arlo, sinä osaat tämän."
Joskus melkein uskonkin itseäni.
Yhtä asiaa en ymmärrä.
Mihin Kerblam tarvitsee elävää työvoimaa?
Tämä on toisteista työtä.
Mikseivät robotit tee näitä? - Ettekö seuraa uutisia?
Matkustamme paljon. - Paljon.
Kandokan työlakien takia.
Kansanvoima- mielenosoitusten jälkeen -
yhtiöt määrättiin teettämään töistään henkilövoimalla -
vähintään kymmenen prosenttia.
Iskulause kuuluu: "Oikeille henkilöille oikeita töitä."
Työ antaa elämälle tarkoituksen. - Jotkin työt.
Haluatko vinkin?
Kun kyllästyttää, alan kuvitella, -
kuinka asiakkaat avaavat pakettejaan Kandokassa.
Ajattelen heidän hymyään.
Minä olen saanut vain yhden lahjan, -
eikä sitä tunnetta unohda koskaan.
Se oli kuin pieni paketti onnea.
Yhden lahjan koko elämässä?
Syntymäpäivänäni viime vuonna.
Sain pienen suklaarasian henkilöpäälliköltämme Judylta.
Se oli ihmeellistä.
Eivätkö isäsi ja äitisi antaneet lahjoja?
En koskaan tuntenut heitä.
Voin silti kuvitella perheiden avaavan pakettejaan.
Me tuotamme heille onnea työllämme.
Sinulla on hieno elämänasenne, Kira.
Voi kiitos. Tuo oli kaunista.
Minulle ei ole koskaan sanottu mitään noin nättiä.
Missä nämä pakettilaput valmistetaan?
En tiedä. Ne vain tulevat tänne.
Meidän pikku ohjelappumme.
Tiedätkö tällä ketään, joka olisi huolissaan -
tai tarvitsisi apua?
Apua missä? - En tiedä.
Ehkä joku on vaikkapa joutunut vaikeuksiin.
Pikku neuvo. Tiimikaverit kuulevat kaiken halutessaan.
Ihan kaikenko? - Satunnaisvalvontaa.
Täällä ei ole yksityisyyttä.
Oletko ammattijärjestöstä? - Yritän päästä perille tästä paikasta.
Parhaiten pärjäät, kun teet mitä käsketään -
etkä törmää robotteihin.
Jos onnistut siinä, voit päästä vaikka julisteeseen.
Siinähän olet sinä. - Kuin filmitähti.
Sain lisäkrediittejä tästä.
Lähetin julisteen tyttären huoneen seinälle.
Kuinka vanha hän on? - Kuuden.
Missä hän on? - Yläkerrassa, talousjohtajana.
Hän on kotona Kandokassa.
Hän teki minulle tämän. Silattu arkadiumilla.
Kestää pidempään kuin mikään, minä mukaan luettuna.
Oikeastaan vähän masentavaa.
Olkaa hyvät ja rajatkaa kanssakäyminen taukoihin.
Kuinka usein käyt lapsesi luona? - Kahdesti vuodessa sukkulalla.
Lopun palkasta laitan hänen koulunkäyntiinsä.
Teen näitä hommia, jottei tyttärestä tulisi kuin isänsä.
Isä on hyvä tyyppi.
Olin kelvoton aviomies. Yritän hyvittää sen.
On raskasta olla perheestä erossa.
Olen sentään töissä, toisin kuin puolet galaksin väestä.
Voimme syyttää vain itseämme.
Kun me tuijotimme puhelimia, teknologia nappasi työpaikat.
Mainio keskustelu, mutta turha puhe voi heikentää työtehoa.
Mitäpä jos panisitte vauhtia. - Selvä se, Basil.
Kiitos.
Hän oli tankotanssija, kunnes lonkka petti.
Pidän sinusta, Yaz. Naurat vitseilleni.
Antiikkilamppu.
Osasto triplaysi, tuplaviitonen kautta seitsemän.
Ei sellaista ensimmäisenä päivänä.
Minä otan sen. Sinä vain eksyisit siellä.
Kykenen kyllä... - Sitä en epäile, järjestelmää minä epäilen.
Triplaysissä ei ole enää juuri mitään.
Edellinen, joka etsi sieltä tilausta, sai potkut. Häntä ei enää nähty.
En halua, että sinulle käy niin ensimmäisenä päivänäsi.
Taas sähkökatko.
Järjestelmä toiminnassa.
Pikku jännitepiikki vain, takaisin töihin.
Aivot toimimaan taas, Kira, jos löydät sellaisia.
Anteeksi, herra Slade. - Noin et puhu hänelle.
Kaikki hyvin... - Eikä ole.
Kuka sinä olet? - Olen Tohtori, uusi täällä. Entä sinä?
Jarva Slade, varaston johtaja, sinun pomosi.
Siitähän kertoo jo tuo kirjoituslevy. Ole kiltimpi Kiralle.
Kerjäätkö varoitusta niskoittelusta?
Mikä ettei, lisäisin sen kokoelmaani.
Tohtori, älä... - Ystävällinen neuvo, herra Slade.
Kunnioitus on kaksisuuntainen juttu.
Parhaat pomot arvostavat työntekijöitä -
ja tietävät vaistomaisesti, jos joku on pulassa tai pyytää apua.
Kuinka hyvä esimies sinä olet?
Tiedätkö ketään, joka tarvitsee apua?
Töihin siitä, joka sorkka.
Pidä varasi Sladen kanssa.
Zaff sai viime viikolla varoituksen kuljettimeen nojailusta
Seuraavana päivänä hän oli poissa. - Poissa?
Tapahtuuko sellaista useinkin? - Muutama on kadonnut äskettäin.
Zaff, Jax kanttiinista, Chinello huollosta.
Se on outoa, sillä Looper soitti Chinellon kotiin, -
eikä Chinello ollut tullut sinne.
Hitto.
Ihan säikähdin.
Sinunhan pitäisi olla lähettämössä eikä täällä.
Harjoitteletko väijymistä?
Kuuletko sinä? Onko puhepiirissä vikaa?
Teen ilmoituksen. Pääset lähettämöön...
Dan?
Dan? Dan?
Dan? Oletko siellä?
Dan!
Oletko täällä?
Löysin nämä.
Nämä kuuluvat Dan Cooperille. Tiedätkö missä hän on?
Okei, antaa olla!
Turvamääräys 198. Älä juo puhdistusaineita.
Selväksi tuli, kaverit, kiitti.
Perehdyttäjäsi on Charlie.
Mikäs siinä.
Tuottavaa päivää. Hyviä huoltohetkiä!
Graham. Mukava tavata oikea henkilö.
Charlie. Siivosin juuri vessan, joten...
Menköön sitten vilkutuksella.
Aikamoisia suupaltteja.
Latelivat sääntöjä melkein puolet elämästäni, ja olen 310.
Näin sinut aiemmin. En uskonut, että tänne tulisi uusia.
Tänään on sitten onnenpäiväsi.
Kerrohan, miten tämä homma toimii.
Kun jossain tulee sotkua, meillä piippaa.
Kaiken pitää sujua tietyssä ajassa, siitä on tarkat määräykset.
Tekemisemme käydään läpi jälkikäteen.
Eli vaikka kaikki on automatisoitu, silti on idiootti pomo. - Niin.
Väliaikainen toimintahäiriö.
Ryhmä 9 tauolle kotivyöhykkeelle.
Sinä siis löysit Danin skannerin rikottuna.
Kuulin hänen huutonsa, nyt hän on poissa. Hänet pitää löytää.
Robotitko olivat siis lähettejä eivätkä tiimikavereita? Te tulette mukaani.
Selvitä sinä yhtiön historiaa ja hanki pohjapiirustuksia.
Millä ilveellä? - Kukaan ei kysele siivoojan tekemisiä.
Sinulla on rajaton pääsy kaikkialle. - Ja krooninen ihoärsytys.
Graham, siivositko sen läikän? - Homma hoidossa, ei hätiä.
Tämä kaveri tässä on Charlie.
Hei, Charlie... Voi ei. Mitä minä tein? - Kyllä tämä tästä.
Olen niin kömpelö. - Ei haittaa.
Eikö? - No ei.
Olen mämmikoura. - Olen hulluna mämmiin.
Heippa.
Työpaikkaihastus.
Vähän samanlainen kuin sinä nuorempana.
Eli viime kuussa.
Vitsikästä. - Tulkaa, tehdään valitus.
Dan Cooper on kadonnut. Soittaa poliisi.
Täällä ei ole poliisia. - Viranomaisille sitten.
Me olemme viranomaiset. Kerblam on hallintoalue.
Meillä on vastuu työntekijöistämme.
Olkaa sitten asemanne arvoisia.
Työntekijä on kadonnut, eikä tämä taida olla ensimmäinen kerta.
Tämä tuli minulle tilauksen mukana.
Mitähän tämä tarkoittaa? - Selvää tekstiähän se on.
Joku pelkäsi jotakin, ja nyt on ilmennyt, että väkeä katoaa.
Kenellä on pääsy pakettilappujen tulostusjärjestelmään?
Ei kellään, ne tulevat automaattisesti.
Työntekijät tosin kiinnittävät ne laatikoihin -
teidän osastollanne.
Siellä ei ehdi lisäillä viestejä pakettilappuihin.
Se tehtiin, ennen kuin lappu tuli täyttymys-osastolle.
Kerblamissa on jotain pahasti pielessä.
Ellette tee asialle mitään, -
voin alkaa epäillä, että teillä on sormenne pelissä.
Me tutkimme asiaa.
Annan siitä sanani. - Samoin.
Sanoillanne on syytä olla painoa.
Jos jollekulle tapahtuu mitään, -
meille, uusimme ystävillemme tai kenelle hyvänsä, -
joudutte vastaamaan siitä minulle.
Menikö mahtipontiseksi? - Hyvä se oli.
Jotenkin pidin siitä. - Kiitos. Palataan!
En tee sitä enää, "moikka" saa riittää.
Käytiin rettelöimässä johtajalle, vaikka tämän piti olla peitehomma.
En tiennyt, että täällä katoaa väkeä. Pakko ravistella isokenkäisiä.
Taisit lapsena tökkiä ampiaispesää, jotta näkisit, mitä tapahtuu.
En pidä öykkäreistä, salaliitoista enkä ihmisten hädästä.
Täällä haiskahtavat ne kaikki.
Onko tullut koskaan piileskeltyä alkovissa?
Ei. - Ette ole eläneet.
Miksi tämä? - Kun Slade lähtee, menemme hänen toimistoonsa.
Olenko kertonut sen minun ja Agatha Christien ampiaisjutun?
Onko sinulla ollut kauankin vispilänkauppaa Kiran kanssa?
Miten tiedät siitä? - Minulla on supervoimat.
Havaitsen pienimmätkin sosiaaliset vivahteet.
Niinkö? - En, näkeehän sen.
En tiedä, se on jotenkin...
En pysty keskittymään hänen lähellään.
Unohdan kaiken, mitä piti tehdä.
Oletko haistellut häntä? - Ihme kyllä en.
Hän tuoksuu täydelliselle.
En ole kertonut tästä muille. Olen ollut täällä pitkään yksin.
Huomaan. Charlie, voinko olla rehellinen? - Kyllä kai.
Sinä tunnet tämän paikan, ja minä tarvitsisin hieman apua.
Sekaannun helposti, -
vähän niin kuin sinä Kiran lähellä.
En saa päähäni tämän paikan muotoa.
Se on ihan liian iso.
Jos minulla vain olisi jonkin sortin...
Kaavakuva! - Niin juuri, kaavakuva Kerblamista.
Sitten ehkä osaisin kulkea täällä paremmin.
Ilman sitä minua ei kauan täällä katsella.
Minulta menee tunteja, että löydän läikän.
Eiköhän se järjesty.
Täällä on koko Kerblamin historia -
lähettibotin prototyypistä tähän päivään, kaikki mahdollinen.
Eihän kukaan kaipaile niitä? - Mehän vain lainaamme.
Ei näiden perään kukaan kysele.
Onko sinulla pääsykoodit kaikkiin? - Nämä pitää putsata sisältäkin.
Sopiiko, että kaveri auttaa näiden tutkimisessa?
Mitä? - Kiitti, tule.
Ei mitään nähtävää täällä.
Viimeinkin Slade lähti.
Mitä arvelette?
Jos kaikki on kerran automatisoitu, miksi Sladella on kirjoituslauta?
Ja arkistokaappi.
Khan ja Sinclair, galaksin ykkösetsivät.
Lukossa.
Papereita, hyvin retroa.
Millaisia papereita Slade pitää lukkojen takana?
Mikä se on?
Voi taivas. - Selittäkääpä, miksi olette tunkeutuneet tänne.
Ryhmäpanta paljasti sijaintinne.
Tiesin sen mutta unohdin.
Peitehommissa on aina niin paljon muistettavaa.
Mitä jos sanoisin, että eksyimme, osuimme tänne vahingossa, -
ja laatikko ammotti erikoisesti auki
Menisikö läpi?
Kandokasta ei tullut tänään sukkuloita, tarkistin asian.
Oletteko te teollisuusvakoilijoita?
Puhuin totta silloin aiemmin. Sain avunpyynnön, siksi tulimme.
Työntekijöitä katoaa, ja Slade pitää heistä kirjaa.
Seitsemän kadonnutta tähän asti.
Se alkoi neljä kuukautta sitten. Silloin katosi kaksi.
Seuraavassa kuussa yksi, tässä kuussa neljä.
Tahti kiihtyy. Ei ihme, että avunpyyntöjä lähetellään.
Kerblamin henkilöpäällikkönä olet syyllistynyt vakavaan laiminlyöntiin.
Sähkökatkos taas.
Tämä ei ole katkos. Koko järjestelmä kaatui.
Energia vuotaa pohjatasolle. - Mitä siellä on?
Minä voin auttaa siinä.
Charlie, miksi tulit? - Anteeksi.
Hän on minun mukanani. Tässä ovat Kerblamin piirustukset.
Nuohan ovat yhtiön omaisuutta. Sinäkö ne hankit?
Kiireisempi kysymys.
Jos kaikki on automaattista ja virta on poikki, miksi tuo robotti toimii?
Hyvä kysymys. Tulkaa taakseni.
Virheilmoitus. Virheilmoitus.
Charlie, älä... - Minä katson.
Virheilmoitus. Virheilmoitus.
Tutkitaan. - Charlie!
Tutkitaan. Tutkitaan.
Tohtori, tee jotain! - Minä yritän!
Oletko kunnossa? Hengitä syvään.
Tällaista ei ole koskaan ennen tapahtunut. - Erehdyt.
Kun Dan Cooper katosi, kolme tuollaista käppäili hyllyjen välissä.
Ne lähtivät perääni.
Mahdotonta. Lähetit eivät poistu lähettämöstä.
Järjestelmä ilmoittaisi siitä. - Järjestelmäänne ei ole luottamista.
Virta palasi. Tämän aistinkennot ovat sökönä.
Tohtori, ole varovainen.
Ihan kuin järjestelmä olisi ohjannut kaiken tehon tähän tiimikaveriin.
Järjestelmä hyökkää. - Järjestelmäkö on konna?
Tietenkin. Ei kukaan tekisi tällaista tahallaan.
Jos vain valehtelet...
Olen tehnyt vuosia töitä työntekijöiden hyväksi Kerblamissa.
Olen tuonut yhtiöön Charlien kaltaisia, -
jotka tarvitsevat uuden mahdollisuuden.
Se on totta. Judy valitsee tänne työntekijät.
Olemme hänelle paljosta velkaa.
En ole ikinä nähnyt näitä Sladen papereita.
Nuo nimet, Zaff, Jax, Chinello ja niin poispäin, -
järjestelmän mukaan kaikki ovat hengissä ja töissä.
En pysty valvomaan jokaista kymmentä tuhatta työntekijää.
Mitä tehdään, Tohtori?
Jos saisin kopion alkuperäisestä koodista, -
voisin murtautua järjestelmään ja katsoa, mitä löytyy.
Tarvitset siis Kerblamin ensimmäisen version. - Se on vuosisatoja vanha.
Me voimme auttaa siinä asiassa.
Ensimmäinen Kerblam-lähetti, tunnetaan myös Twirlynä.
Jos herra Slade saa tietää... - Jätä se minun huolekseni.
Kiireesti nyt, etteivät tiimikaverit ehdi tulla.
Hei, Twirly, hauska tavata.
Aika söötti. - Vähän retro.
Minä rakastan vähän retroa.
Kira Arlo.
Anteeksi, en huomannut teitä. Olin omissa maailmoissani.
Olet erinomainen työntekijä, Arlo. - Olenko?
Voimme iloksemme kertoa, että sinut on valittu päivän työntekijäksi.
Ai... en edes tiennyt sellaisesta palkinnosta.
Tunnustuksena työstäsi Kerblamilla on sinulle lahja.
Lahja?
Tule mukaamme.
Tämän valinneet asiakkaat ostivat myös teroittimia ja kuulosuojaimia.
Sano "kyllä" hyväksyäksesi tarjouksen. - Ei.
Kiitos, asetukset on tallennettu. Sano Kerblam kun...
Akku loppui. Se pitää ladata, jotta saan koodin.
Huoltovarastossa on kaikkea. - Se ei ole hyvä ajatus.
Sain tiedon, että pakkaamosta on työntekijä kadoksissa.
Hänen pantansa katosi järjestelmästä.
Nimi on Kira Arlo.
Mitä? Kira? - Hänet on löydettävä.
Sanoit, ettei katoamisista ilmoiteta. - Ei tätä ennen.
Ihan kuin viesti olisi lähetetty tarkoituksella. - Meistä tiedetään.
Mistä viimeinen signaali tuli? - Lähettämöstä.
Mahdotonta. Ei sinne voi mennä.
Lähettämö pohjatasolla, jonne energia vuoti.
Miten sinne pääsee? - Ei mitenkään, se on täysin automatisoitu.
Kira meni sinne. - Jatka sinä robotin parissa.
Yaz, Charlie, etsitään Kira.
Miten pääsette sinne? - Tiedän, miten nämä paikat toimivat.
Muistakaa sääntö numero yksi.
Oletko tehnyt tätä ennen? - Kerran.
Miten kävi? - Tosi huonosti.
Nilkka nyrjähti ja rapsahti varoitus. - Meidän on löydettävä Kira.
Minulla on sitten koordinaatio-ongelma.
Ei paha, mutta tekee elämästä mielenkiintoisen.
Ja turhauttavan ja vaikean, etenkin tällaisina hetkinä.
Ei tarvitse tulla, etsin Kiran yksin.
Sillä tavallahan me emme toimi, vai mitä Yaz?
Ei, mukana ollaan.
Lähettämö, täältä tullaan.
Ole hyvä, Kira. - Kiitos.
Anteeksi, mikä tämä on?
Ole kuin kotonasi.
Onko tämä turvallista?
Selvä se, paketithan kulkevat turvallisesti. Olemme paketteja nyt.
Paketeissa on kuplamuovi suojana.
Suojana miltä? - Peeveli.
Tuolta! - En ole ikinä pitänyt vuoristoradoista!
Me kuollaan! - Liikaa vauhtia!
Se onnistui!
Me ollaan mahtavia! Charlie, olet äijä!
Charlie!
Me tullaan sinne! - En pysty hyppäämään.
Pystyt, me kumpikin pystytään. Eikö niin?
Yy, kaa, koo...
Hyvin kävi! Me ei kuoltu!
Akku on nyt täynnä.
...Meillä on myös tunnin tyynytarjous.
Tyynyt tuovat piristystä tähänkin synkkään työpaikkaan.
Terve, Twirly. Olen Tohtori, tässä ovat Graham ja Judy.
Pidä tauko myyntityöstä. - Lisämyynnistäkinkö?
Otit parin sadan vuoden torkut, tarjouksesi ovat vanhoja.
Sitten tehtäväni on toimittaa. - Sillekään ei ole tarvetta.
Tulevaisuus on hämmentävä.
Minä palvelen Kerblamia, Kerblam palvelee kansaa.
Siksi tarvitsemmekin apuasi.
Tässä ovat tietoni.
Meillä on sinulle tehtävä, joka voi pelastaa Kerblamin.
Olen vain lähettibotti. - Nyt sinä hermostutit sen.
Ei hätää, pystyt tähän kyllä. Kerblam voi olla vaarassa.
Liitän sinut järjestelmään.
Ohitat päivitykset ja turva-asetukset.
Etsit peruskoodin, jonka vain sinä tunnistat.
Selvität mikä täällä on meneillään ja välität tiedon meille.
Nouda ja välitä, ymmärretty. - Tämä voi vähän kutittaa.
Apua. Apua.
Mitä tapahtui? - Apua. Auta minua.
Miksi sanot noin? - Ei puhu Twirly vaan järjestelmä, Kerblam.
Auta minua, Tohtori. Auta minua.
Auta minua, Tohtori.
Viestin lähetti järjestelmä!
Se tulosti lapun ja lähetti sen.
Miksi järjestelmä tarvitsee apua?
Twirly, mitä tuo tarkoittaa? Kuinka voimme auttaa?
Apua tarvitaan lähettämössä.
Apua lähettämössä. Kiireellistä apua.
Tohtori, nuoret menivät sinne juuri.
Postin desinfiointi. Matalaksi!
Orgaanista sisältöä havaittu, aloitetaan desinfiointi.
Desinfiointi epäonnistui.
Maistuu ihan...
Orgaanista sisältöä edelleen havaittu.
Käynnistetään hygieeninen puolustus.
Juoskaa!
Tuota en tee enää ikinä.
Nytkö olemme pohjatasolla? - Niin.
Kiran ääni. - Miten hän joutui tänne?
Se kuului täältä päin.
Olen typerys. Uskotko sitä? - Oliko kysymys retorinen?
Miksen tajunnut aiemmin? Liikaa muuttujia, ruuhkaa pääkopassa.
Mistä hän puhuu? - Yleensä hän selittää.
Lähettiboteissa on teleporttipiiri.
Lähettämöön ei tarvitse mennä kuljettimella. Jos kaappaan piirit...
Pois botin luota. - Slade, älä...
On rumaa osoitella aseella. En koskaan lämmennyt sinulle.
Ala kertoa, mitä olet tehnyt.
Näimme listan sinun uhreistasi.
Eivät he ole minun uhrejani. Pidän kirjaa kadonneista.
Etkö olekaan tämän takana?
En. Jokin meni vikaan järjestelmässä, en tiedä mikä.
Siksi kirjoitan paperille. Epäilin teitä, tarkkailin teitä koko ajan.
Yritämme auttaa. - Samoin, mutta tästä ei voi ilmoittaa mihinkään.
On vain järjestelmä.
Minä vastaan työntekijöistä. Mikset kertonut minulle?
En tiedä, voinko luottaa sinuunkaan.
Tohtori, tule katsomaan.
Jotain mönjää ja ryhmäpantoja.
Siinä taitavat olla kadonneiden jäännökset.
Olemme sulatussäiliön alapuolella.
Meinaatko että robotit kaappaavat työntekijöitä ja sulattavat heidät?
En vain tajua, miksi. - Olisiko kellään nenäliinaa?
Näyttää armeijalta.
Apua!
Kira!
Kira! Hän ei kuule meitä.
Etsin oven! - Hänet on saatavat ulos. Miksi hän on tuolla?
Ei ole ovea. Emme saa häntä ulos.
Myöhästyneistä toimituksista onkin valiteltu.
Kaikki jää siis tänne. Mitä on tapahtunut?
Lähettejä seisotetaan täällä.
Energiavuodot...
Suuri teleporttilaitteisto.
Tänne on varastoitu valtavasti energiaa.
Jospa se on kerätty tänne -
yhtä suunnatonta teleportaatiota varten -
lähettämään kaikki nämä toimitukset kerralla.
Minkä tähden? - Mainitsit armeijan. Mitä armeijat kuljettavat?
Aseita.
Se ei kylläkään ole ase vaan lelu.
Joka paketissa on erilaista tavaraa.
Sanokaapa, mitä yhteistä näillä paketeilla on.
Kira, älä!
Taivas, kävikö noin Danillekin? Ja muille uhreille?
Tiesit, että jotain tapahtuisi.
Charlie?
Se teki tämän tahallaan. - Etsitään Tohtori.
Tappavaa kuplamuovia, täysin harmitonta, -
paitsi nyt, kun siitä on tehty ase.
Pikkuruisten pommien arkkeja, -
valmiina räjähtämään ja tappamaan.
Jokainen paketti on tappava ansa.
Kohteina eivät olekaan työntekijät vaan asiakkaat.
Kerblam tappaa omia asiakkaitaan. Ei kaksinen liikeidea.
Tohtori, löydyithän sinä.
Kira on kuollut. Charlie on sekaantunut asiaan. - Mitä?
Sitä ei ollut tarkoitettu Kiralle!
Järjestelmä vei hänet. Se taistelee minua vastaan.
Koska se tiesi, mitä suunnittelet.
Olet huoltomies ja pääset kaikkialle.
Kukaan ei kiinnitä huomiota. - Oletko tappanut työntekijöitä?
Testasin, että räjähdysaine toimii pieninä pitoisuuksina.
Miten olet perillä tuosta kaikesta?
Valehtelin hakemuksessa. Sepitin nyyhkytarinan, jotta pestaisit minut.
Tutkin kybernetiikkaa, räjähteitä ja teleportaatiota.
En ymmärrä...
Pitäisi muka olla kiitollinen, -
kun kymmenesosa meistä saa töitä.
Entä loput 90 prosenttia? Mikä tulevaisuutemme on?
Jos kukaan ei toimi, -
kymmenen prosenttia on pian seitsemän, viisi, sitten yksi.
Olen teitä vahvempi. Minä en jää katsomaan sivusta.
Minun sukupolveni tuo muutoksen. Me panemme tuulemaan.
Ihmishenkien kustannuksella.
Tapat Kerblamin asiakkaita ja panet kaiken järjestelmän syyksi.
Luottamus automaatioon rapistuu, viha kasvaa.
Vaillinainen teknologia vailla omaatuntoa. Koneet reistailevat.
Sinä tässä reistailet ja pahasti, kaveri.
En ole kaverisi! - Kerblamin järjestelmällä on omatunto.
Se on taistellut sinua vastaan. Se tiesi.
Se lähetti avunpyynnön halki galaksin.
Se tiimikaveri Sladen toimistossa tuli hakemaan sinua.
Järjestelmä vei Kiran, koska se tiesi, mitä tunsit häntä kohtaan.
Se näytti sinulle, miltä se tuntuu.
Samalla tavoin kuin sinä tunnet nyt Kiran takia -
tuntevat kaikki uhrien perheet ja ystävät, -
jos suunnitelmasi onnistuu.
Minä en välitä. - Taidatpa välittää.
Tulit tänne suunnitelminesi muttet arvannut rakastuvasi, -
mutta sellaista tapahtuu.
Käytä sitä, Charlie. Opi siitä.
Ei!
Jos se on hinta siitä, -
että kuva Kandokan toimista muuttuu kansan keskuudessa, -
niin sitten olkoon.
Sinä et ole aktivisti, tämä on murhaa.
Järjestelmä ei saa ottaa valtaa! - Ei tässä järjestelmä ole ongelma.
Ongelma on ihmiset, jotka sitä käyttävät.
Sellaiset kuin sinä.
Ihan sama mitä ajattelet. Paketit lähtevät liikkeelle.
Joukkotoimitus käynnistyy...
Napatkaa ohjain!
Mitä sinä teit? - Sitä ei voi pysäyttää.
Keskeytä se. Et saa tappaa kaikkia niitä viattomia.
Koordinaatit lukittu, valmistaudutaan teleporttiin.
Toivottavasti osaat korjata sen. - Ei ehdi.
Uusi idea. Ei aikaa sillekään. Ehkä voisi kokeilla.
Ehkä? - Ehdottomasti. Ota posti- miehen pää! Niin kuin toimistossa.
Heti! Tämä on pysäytettävä.
Tietääkö hän mitä hän tekee? - Yleensä.
Takaisin! Pysäyttäkää hänet. - Charlie!
Tätä ei voi enää pysäyttää. Paketit menevät perille.
Olen pahoillani.
Twirly, tarvitsen apuasi. - Vikasietotila pois. Heipä taas.
Samoista oireista kärsivät asiakkaat hakivat verenpainelääkkeitä.
Tämä on tärkeää.
Yhdistin sinut kaikkiin lähettibotteihin. Minulla on pyyntö.
Kuinka voimme auttaa?
Muutetaan vastaanottajan osoite kaikkiin tilauksiin.
Uusi osoite on tämä halli, jossa nyt olemme.
Haluan että jokainen Kerblam-mies toimittaa paketin itselleen.
Muutokset hyväksytty.
Haluan jokaisen lähetin avaavan pakettinsa -
ja tekevän kuplamuoville sen, minkä kaikki tekevät.
Komennot vahvistettu.
Charlie, tule pois sieltä.
Toimitus käynnissä. - Mitä tämä on?
Lähetys vastaanotettu.
Tohtori, ne räjähtävät kohta.
Charlie, viimeinen tilaisuus, tule tänne.
Aktivoidaan kuplamuovi...
Vie meidät pois täältä.
Sano Kerblam, kun haluat mitä hyvänsä.
Kerblamilla on väliaikainen toimintahäiriö.
Asiantuntijamme saattavat Järjestelmä kuntoon -
niin pian ja turvallisesti kuin mahdollista.
Sillä aikaa on mainio tilaisuus nauttia vaikka tietoisuushetkestä.
Kaikki toimintamme pysäytetään kuukaudeksi.
Tiimikaverit korjaavat lähettämön.
Kaikki työntekijät saavat kahden viikon palkallisen loman -
ja ilmaisen paluumatkan.
Esitän, että Kerblamista tulee henkilöjohtoinen yhtiö.
Enemmistö orgaaneja, anteeksi henkilöitä.
Kiinnostaisiko tehtävä johtoryhmässä?
Kiitos, mutta me olemme freelancereita.
Tohtori, minulla olisi pyyntö. - Ole hyvä.
Jos Dan ei olisi vaihtanut pantoja, minusta olisi tullut uhri.
Hän pelasti henkeni.
Haluan viedä tämän hänen tyttärelleen -
ja kertoa, kuinka paljon isä sitä rakasti -
ja kuinka paljon hän rakasti tytärtään.
Se on vähintä, mitä voimme tehdä.
Pane pois se Kerblamin kuplamuovi.
Haluatko nyt varmasti poksautella?
Pannaan syytetty kokeeseen. - Mummo!
Kuningas Jaakko. - Mielesi puhdistetaan.
Me emme lopeta! - Vangitkaa noita!
Suomennos: Tatu Tiihonen